黃陂站 (廣州)

黃陂站（粵拼：wong4 bei1 zaam6；英文：Huangbei Station）係廣州地鐵6號綫嘅車站，2016年12月28號開放，位置喺黃埔區廣汕二路，324國道嘅K965+256標記位。 結構 樓層 呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係6號綫月台。雖然車站冇休息室或母嬰室，但廁所喺月台東邊。 打掂 打橫 站廳 高塘石站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。 月台 呢個站有一個島式月台，喺廣汕二路嘅地底。 另外，喺車站東邊有組存車線。若果6號綫喺呢個站東邊出咗冬瓜豆腐，行香雪啲車都會喺呢度做總站，跟住喺呢啲存車線返轉頭。個時去金峰到香雪啲乘客要轉其它交通工具直達。 商舖同自助服務 呢個站得好少商舖。有便利舖同埋餅乾舖，喺車站B出入口附近。但車站冇自助服務。 出入口 呢個站有3個出入口，分别係B同C、D。 頭尾班車信息同配線圖 車站歷史 規劃 呢個站喺2006年嘅廣州地鐵規劃入面出現。嗰時蘿崗區啱啱成立無耐，後因蘿崗區人民政府（2014年取消咗）話要整條地鐵入嚟。結果6號綫嘅二期從高塘石站開始大幅度伸入蘿崗區入面而成為二期車站之一。車站位置就喺現時位，重改名做黃陂站。 施工 2011年6月17號，6號綫二期工程正式喐手起。 2011年9月，廣州市民政局公佈6號綫蘿崗段嘅站名，呢個站嘅站名一直維持唔變。 2014年春，車站正式封頂。 2014年12月中旬，呢個站到金峰站段嘅盾構隧道正式貫通。 開通 從2016年12月28號朝早頭一班車開出到長湴之後，6號綫列車亦開入呢個站。 利用狀況 呢個站附近主要係啲鄉下地區同科技園地區，客流多數喺高塘石地區同天河軟件園北區返工做嘢啲打工仔上落為主，亦有喺高塘石地區住啲居民上落。除咗上落班高峰期比較多人之外，其它時間比較冷清。 另外，去黃埔區九佛同鎮龍、金坑一帶或增城嗰邊啲乘客經常喺呢個站落車出站轉搭巴士。 附近嘅建築同景區 學校 廣州市第117中學 科學城小學 小區 黃陂村 雅居樂·富春山居 公園 黃陂生態濕地園 註同攷 註 攷 上一站·下一站